CELEX: 32005D0625
Language: hu
Date: 2005-08-23 00:00:00
Title: 2005/625/EK: A Bizottság határozata (2005. augusztus 23.) az ózonréteget lebontó anyagokról szóló 2037/2000/EK európai parlamenti és tanácsi rendelet értelmében az Európai Közösségben 2005. január 1. és december 31. között kritikus alkalmazási célokra felhasználható metil-bromid mennyiségek meghatározásáról (az értesítés a C(2005) 468. számú dokumentummal történt)

24.8.2005   
            
            
               HU
            
            
               Az Európai Unió Hivatalos Lapja
            
            
               L 219/47
            
         
      A BIZOTTSÁG HATÁROZATA
   
   (2005. augusztus 23.)
   az ózonréteget lebontó anyagokról szóló 2037/2000/EK európai parlamenti és tanácsi rendelet értelmében az Európai Közösségben 2005. január 1. és december 31. között kritikus alkalmazási célokra felhasználható metil-bromid mennyiségek meghatározásáról
   (az értesítés a C(2005) 468. számú dokumentummal történt)
   (Csak a francia, német, görög, olasz, lengyel, portugál, spanyol, holland és angol nyelvű szöveg hiteles.)
   (2005/625/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az ózonréteget lebontó anyagokról szóló, 2000. június 29-i 2037/2000/EK európai parlamenti és tanácsi rendeletre (1) és különösen annak 3. cikke (2) bekezdése ii. pontjára,
   mivel:
   
               (1)
            
            
               A 2037/2000/EK rendelet 3. cikke (2) bekezdése i. pontjának d) alpontja és 4. cikke (2) bekezdése i. pontjának d) alpontja tiltja a metil-bromid gyártását, illetve behozatalát, minden alkalmazási célra 2004. december 31. után, kivéve többek között a 3. cikk (2) bekezdésének ii. pontja szerinti kritikus alkalmazási célokat és a montreali jegyzőkönyvet aláíró felek IX/6. határozatában megállapított kritériumok szerint. A kritikus alkalmazási célokra engedélyezett eltérések célja korlátozott mentesség biztosítása annak érdekében, hogy rendelkezésre álljon egy rövid idő az alternatívák bevezetésére.
            
         
               (2)
            
            
               A IX/6. határozat megállapítja, hogy a metil-bromid csak akkor minősül „kritikusnak”, ha a kérelmező meghatározza, hogy a metil-bromidnak az adott alkalmazási célra való rendelkezésre nem állása jelentős piaci zavart okozna; és hogy nem áll a felhasználó rendelkezésére olyan műszakilag és gazdaságilag kivitelezhető alternatíva vagy helyettesítő anyag, amely környezet- és egészségvédelmi szempontból elfogadható, és amely megfelelő a termesztett növények és a bejelentett körülmények szempontjából. Ezenkívül a metil-bromid esetleges kritikus alkalmazási célú gyártása és felhasználása csak akkor engedélyezhető, ha minden műszakilag és gazdaságilag kivitelezhető lépést megtettek a kritikus alkalmazási célra felhasznált mennyiség és a kapcsolódó metil-bromid-kibocsátás minimalizálására. A kérelmezőnek bizonyítania kell azt is, hogy megfelelően törekszik alternatív és helyettesítő anyagok értékelésére, kereskedelmi bevezetésére és a nemzeti szabályozó hatóság jóváhagyásának elnyerésére; és hogy kutatási programok vannak folyamatban az alternatív és helyettesítő anyagok kifejlesztésére és bevezetésére.
            
         
               (3)
            
            
               A Bizottság 84 javaslatot kapott tíz tagállamtól a metil-bromid kritikus célú alkalmazására, így Belgiumtól (60 825 kg), Franciaországtól (467 135 kg), Németországtól (45 250 kg), Görögországtól (227 280 kg), Olaszországtól (2 298 225 kg), Lengyelországtól (44 100 kg), Portugáliától (130 000 kg), Spanyolországtól (1 059 000 kg), Hollandiától (120 kg) és az Egyesült Királyságtól (140 408 kg). A kérelmezett összmennyiség 4 472 343 kg volt, ebből 4 111 640 kg (92 %) a metil-bromid betakarítás előtti alkalmazására, és 360 703 kg (8 %) a betakarítás utáni alkalmazásra vonatkozik.
            
         
               (4)
            
            
               A Bizottság alkalmazta a IX/6. határozatában és a 2037/2000/EK rendelet 3. cikke (2) bekezdésének ii. pontjában meghatározott kritériumokat a 2005-ben kritikus alkalmazási célra engedélyezhető metil-bromid mennyiség meghatározására. A Bizottság azt találta, hogy megfelelő alternatív anyagok állnak rendelkezésre a Közösségen belül, és terjedtek el a montreali jegyzőkönyv számos aláíró felénél abban az időszakban, ami a kritikus felhasználásra vonatkozó javaslatoknak a tagállamok általi összeállítása óta eltelt. Ennek eredményeképp a Bizottság meghatározta, hogy 2 777 333 kg metil-bromid használható fel 2005-ben a kritikus alkalmazási célok kielégítésére a tagállamokban. Ez a mennyiség az Európai Közösség 1991. évi metil-bromid felhasználása 14,4 %-ának felel meg, és azt jelenti, hogy a metil-bromid több mint 85 %-át alternatív anyagokkal váltották fel. A kritikus alkalmazási célra vonatkozó kategóriák hasonlóak a montreali jegyzőkönyvet aláíró felek első rendkívüli üléséről szóló beszámoló II. melléklete A. táblázatában meghatározottakhoz (2), és a montreali jegyzőkönyv aláíró feleinek tizenhatodik ülésén meghozott XVI/2. határozatának 1A. táblázatában (3).
            
         
               (5)
            
            
               A 2037/2000/EK rendelet 3. cikke (2) bekezdésének ii. pontja kötelezi a Bizottságot annak meghatározására, hogy mely felhasználók élvezhetik a kritikus alkalmazási célok előnyeit. Mivel a 2037/2000/EK rendelet 17. cikkének (2) bekezdése kötelezi a tagállamokat a metil-bromid alkalmazásában érintett személyzet minimális szakképzési követelményeinek meghatározására, és mivel a fertőtlenítés az egyetlen alkalmazási cél, a Bizottság megállapította, hogy kizárólag a metil-bromidos fertőtlenítést végző személyek azok a felhasználók, akik számára a tagállam javasolja és a Bizottság engedélyezi a metil-bromid kritikus alkalmazási célokra történő felhasználását. A fertőtlenítést végző személyek rendelkeznek a biztonságos alkalmazáshoz szükséges képesítéssel, inkább mint például a gazdálkodók vagy malomtulajdonosok, akik általában nem rendelkeznek a metil-bromid alkalmazásához szükséges képesítéssel, de akiknek az ingatlanán az alkalmazás megtörténik.
            
         
               (6)
            
            
               A IX/6. határozat megállapítja, hogy a metil-bromid kritikus alkalmazási célokra történő előállítása és felhasználása csak akkor engedélyezhető, ha nem áll rendelkezésre metil-bromid meglévő felhalmozott raktárkészletből vagy újrahasznosított készletből. A 2037/2000/EK rendelet 3. cikke (2) bekezdésének ii. pontja megállapítja, hogy a metil-bromid gyártása és behozatala csak akkor engedélyezhető, ha a felek egyikétől sem áll rendelkezésre visszagyűjtött vagy regenerált metil-bromid. A IX/6. határozattal és a 2037/2000/EK rendelet 3. cikke (2) bekezdésének ii. pontjával összhangban a Bizottság meghatározta, hogy 205 926 kg raktárkészlet áll rendelkezésre kritikus alkalmazási célokra. Az Európai Bizottság engedélyezési eljárásokat vezetett be a raktárkészletek felhasználásának biztosítására a metil-bromid behozatalának vagy gyártásának engedélyezését megelőzően.
            
         
               (7)
            
            
               Mivel a metil-bromid kritikus alkalmazási célokra történő felhasználása 2005. január 1-jétől alkalmazandó, és annak biztosítása érdekében, hogy az érdekelt társaságok és gazdasági szereplők részesülhessenek az engedélyezési rendszerből, helyénvaló, hogy ezt a határozatot ettől az időponttól kell alkalmazni.
            
         
               (8)
            
            
               Az ebben a határozatban előírt intézkedések összhangban vannak a 2037/2000/EK rendelet 18. cikkében létrehozott bizottság véleményével,
            
         ELFOGADTA EZT A RENDELETET:
   1. cikk
   A Belga Királyság, a Németországi Szövetségi Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Holland Királyság, a Lengyel Köztársaság, a Portugál Köztársaság és Nagy-Britannia és Észak-Írország Egyesült Királysága engedélyt kap összesen 2 777 333 kg metil-bromid kritikus alkalmazási célra történő felhasználására 2005. január 1. és december 31. között, az I–X. mellékletekben meghatározott mennyiségeknek és kategóriáknak megfelelően.
   2. cikk
   Minden egyes tagállam esetében a tagállam illetékes hatósága által kritikus alkalmazási célra rendelkezésre állóként bejelentett raktárkészletet le kell vonni az adott tagállam által kritikus alkalmazási célok kielégítésére behozható vagy gyártható mennyiségből.
   3. cikk
   Ennek a határozatnak a Belga Királyság, a Németországi Szövetségi Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Holland Királyság, a Lengyel Köztársaság, a Portugál Köztársaság és Nagy-Britannia és Észak-Írország Egyesült Királysága a címzettje.
   4. cikk
   Ezt a határozatot 2005. január 1-jétől 2005. december 31-ig kell alkalmazni.
   
      Kelt Brüsszelben, 2005. augusztus 23-án.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 244., 2000.9.29., 1. o. A legutóbb a 2077/2004/EK bizottsági rendelettel (HL L 359., 2004.12.4., 28. o.) módosított rendelet.
   
      (2)  UNEP/OzL.Pro.ExMP/1/3. A montreali jegyzőkönyvet aláíró felek 2004. március 24–26-án Montrealban, Kanadában megtartott első rendkívüli ülése. www.unep.org/ozone/Meeting_Documents/mop/index.asp
   
      (3)  UNEP/OzL.Pro.16/Dec XVI/2. A montreali jegyzőkönyvet aláíró felek 2004. november 22–26-án Prágában, a Cseh Köztársaságban megtartott tizenhatodik ülése. www.unep.org/ozone
   
      I. MELLÉKLET
      BELGA KIRÁLYSÁG
      
                  Engedélyezett „kritikus alkalmazási cél” kategóriák
               
               
                  Kg
               
            
                  Üvegházi talajhoz kötött salátatermesztés
               
               
                  23 000
               
            
                  Endíviatermesztés
               
               
                  2 190
               
            
                  Üvegházi talajhoz kötött paradicsomtermesztés
               
               
                  4 846
               
            
                  Üvegházi talajhoz kötött paprika- és padlizsántermesztés
               
               
                  3 000
               
            
                  Üvegházi talajhoz kötött uborkatermesztés
               
               
                  549
               
            
                  Fehér spárga szabadföldi termesztése
               
               
                  225
               
            
                  Indás epernövény-termesztés
               
               
                  2 306
               
            
                  Bogyós növények (mind, kivéve az epret, átültetéssel)
               
               
                  1 350
               
            
                  Szabadföldi talajhoz kötött póréhagyma és vöröshagyma, csak magvetéses területek
               
               
                  660
               
            
                  Védett vágott virágok (kivéve a rózsát és krizantémot)
               
               
                  2 794
               
            
                  Krizantém védett termesztése vágott virágként
               
               
                  896
               
            
                  Szabadföldi, talajhoz kötött műkertészeti termesztés
               
               
                  630
               
            
                  Szabadföldi, talajhoz kötött faiskolai termesztés
               
               
                  230
               
            
                  Lisztmalmok (17 malom)
               
               
                  4 264
               
            
                  Nem mozgatható antik építmények és bútorok (Axel Vervoort; Gemeentebestuur Bonheiden)
               
               
                  199
               
            
                  Régi épületek (műemlékek és magánházak)
               
               
                  438
               
            
                  Építmények és tárgyak (templomok, házak, élelmiszer-feldolgozó szerkezetek), kivéve a mozgatható tárgyakat
               
               
                  307
               
            
                  Régi épületek (műemlékek, tetőszerkezetek és helyhez rögzített bútorok műemléki építményekben – Prohygiena vállalat)
               
               
                  282
               
            
                  Fafeldolgozó és -megmunkáló létesítmények (6 létesítmény)
               
               
                  101
               
            
                  Élelmiszer-feldolgozó létesítmények (21 létesítmény)
               
               
                  300
               
            
                  Malmok (25 malom)
               
               
                  200
               
            
                  Lisztmalom (Bloemmolens Diksmuide)
               
               
                  72
               
            
                  Élelmiszer-tároló építmények (száraz) (17 létesítmény)
               
               
                  120
               
            
                  Érzékeny elektronikus eszközök
               
               
                  50
               
            
                  Üres silók (37 vállalkozás tulajdona)
               
               
                  43
               
            
                  Élelmiszer-feldolgozó létesítmények (1 malom – Molens Vandenbempt)
               
               
                  15
               
            
                  Templomok, műemlékek és hajók belső terei (Bugbusters)
               
               
                  59
               
            
                  Összesen
               
               
                  49 126
               
            A tagállamban kritikus alkalmazási célra rendelkezésre álló metil-bromid-raktárkészlet mennyisége = 2 848 kg.
   
   
      II. MELLÉKLET
      FRANCIA KÖZTÁRSASÁG
      
                  Engedélyezett „kritikus alkalmazási cél” kategóriák
               
               
                  Kg
               
            
                  Paradicsom és padlizsán (védett és szabadföldi)
               
               
                  33 250
               
            
                  Uborka (védett és szabadföldi)
               
               
                  21 140
               
            
                  Speciális homoktalajon termő sárgarépa (amit Bretagne-ban termesztenek, kézzel takarítanak be, és amely hajlamos a Fusarium solani és a Rhizoctonia violacea fertőzésre)
               
               
                  8 000
               
            
                  Indás epernövények
               
               
                  37 600
               
            
                  A Perigord márka számára termesztett földieper
               
               
                  34 000
               
            
                  Ranunculus, Anemone, Paeonia és gyöngyvirág, szabadföldi
               
               
                  21 785
               
            
                  Alma, körte, őszibarack, nektarin, sárgabarack, szilva és málna újraültetés
               
               
                  10 000
               
            
                  Erdei faiskola – Douglas-fenyők szarvasgomba termesztéséhez
               
               
                  2 000
               
            
                  Gyümölcsfa-iskola
               
               
                  2 000
               
            
                  A PLAN-SPG társaság által értékesített magok
               
               
                  135
               
            
                  Malmok
               
               
                  21 440
               
            
                  Rizs sorvégen való gyors kártevőmentesítés
               
               
                  1 400
               
            
                  Gesztenye
               
               
                  2 000
               
            
                  Összesen
               
               
                  194 750
               
            A tagállamban kritikus alkalmazási célra rendelkezésre álló metil-bromid-raktárkészlet mennyisége = 14 280 kg.
   
   
      III. MELLÉKLET
      NÉMETORSZÁGI SZÖVETSÉGI KÖZTÁRSASÁG
      
                  Engedélyezett „kritikus alkalmazási cél” kategóriák
               
               
                  Kg
               
            
                  Élelmiszer-feldolgozó létesítmények, különösen malmok, ahol a fertőtlenítendő terület 10 000 m3-nél nagyobb
               
               
                  19 350
               
            
                  Régi tárgyak (A Serpula lacrimans száraz rothadást okozó gomba kiirtása templomokban)
               
               
                  250
               
            
                  Összesen
               
               
                  19 600
               
            A tagállamban kritikus alkalmazási célra rendelkezésre álló metil-bromid-raktárkészlet mennyisége = 7 000 kg.
   
   
      IV. MELLÉKLET
      GÖRÖG KÖZTÁRSASÁG
      
                  Engedélyezett „kritikus alkalmazási cél” kategóriák
               
               
                  Kg
               
            
                  Paradicsom (védett)
               
               
                  92 000
               
            
                  Uborka (védett, ideértve a kezelés után készített alagutakat, az állandó üvegházakat és a nyitott végű fóliasátrakat)
               
               
                  24 000
               
            
                  Vágott szegfű, rózsa és fátyolvirág (szabadföldi és védett)
               
               
                  8 000
               
            
                  Malmok, élelmiszer-feldolgozó létesítmények, szerkezetek
               
               
                  16 000
               
            
                  Mazsola és aszalt füge
               
               
                  3 081
               
            
                  Összesen
               
               
                  143 081
               
            A tagállamban kritikus alkalmazási célra rendelkezésre álló metil-bromid-raktárkészlet mennyisége = 0 kg.
   
   
      V. MELLÉKLET
      OLASZ KÖZTÁRSASÁG
      
                  Engedélyezett „kritikus alkalmazási cél” kategóriák
               
               
                  Kg
               
            
                  Paradicsom (védett)
               
               
                  671 000
               
            
                  Vágott virágok (védett)
               
               
                  162 000
               
            
                  Földieper (védett)
               
               
                  130 000
               
            
                  Dinnye (védett)
               
               
                  112 000
               
            
                  Paprika (védett)
               
               
                  111 000
               
            
                  Padlizsán (védett)
               
               
                  96 000
               
            
                  Indás epernövények
               
               
                  78 000
               
            
                  Malmok és feldolgozó létesítmények
               
               
                  89 600
               
            
                  Múzeumi kiállított tárgyak
               
               
                  4 180
               
            
                  Összesen
               
               
                  1 453 780
               
            A tagállamban kritikus alkalmazási célra rendelkezésre álló metil-bromid-raktárkészlet mennyisége = 167 474 kg.
   
   
      VI. MELLÉKLET
      LENGYEL KÖZTÁRSASÁG
      
                  Engedélyezett „kritikus alkalmazási cél” kategóriák
               
               
                  Kg
               
            
                  Gyógynövények és szárított gombák, mint száraz áruk
               
               
                  3 500
               
            
                  Indás epernövények
               
               
                  34 600
               
            
                  Összesen
               
               
                  38 100
               
            A tagállamban kritikus alkalmazási célra rendelkezésre álló metil-bromid-raktárkészlet mennyisége = 210 kg.
   
   
      VII. MELLÉKLET
      PORTUGÁL KÖZTÁRSASÁG
      
                  Engedélyezett „kritikus alkalmazási cél” kategóriák
               
               
                  Kg
               
            
                  Vágott virágok (védett és szabadföldi)
               
               
                  35 000
               
            
                  Összesen
               
               
                  35 000
               
            A tagállamban erre a kritikus alkalmazási célra rendelkezésre álló metil-bromid-raktárkészlet mennyisége = 0 kg.
   
   
      VIII. MELLÉKLET
      SPANYOL KIRÁLYSÁG
      
                  Engedélyezett „kritikus alkalmazási cél” kategóriák
               
               
                  Kg
               
            
                  Indás epernövények (Castilla y León tartományban)
               
               
                  230 000
               
            
                  Földieper (védett, Huelvában)
               
               
                  330 000
               
            
                  Paprika (védett, Murciában és a Comunidad Valencianától délre)
               
               
                  150 000
               
            
                  Vágott virágok (védett, Cadizban és Sevillában)
               
               
                  47 700
               
            
                  Vágott virágok Katalóniában
               
               
                  18 000
               
            
                  Összesen
               
               
                  775 700
               
            A tagállamban kritikus alkalmazási célra rendelkezésre álló metil-bromid-raktárkészlet mennyisége = 8 309 kg.
   
   
      IX. MELLÉKLET
      HOLLAND KIRÁLYSÁG
      
                  Engedélyezett „kritikus alkalmazási cél” kategóriák
               
               
                  Kg
               
            
                  Indás epernövények betakarítás utáni fertőtlenítése
               
               
                  120
               
            
                  Összesen
               
               
                  120
               
            A tagállamban erre a kritikus alkalmazási célra rendelkezésre álló metil-bromid-raktárkészlet mennyisége = 250 kg.
   
   
      X. MELLÉKLET
      NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA
      
                  Engedélyezett „kritikus alkalmazási cél” kategóriák
               
               
                  Kg
               
            
                  Földieper és málna (szabadföldi)
               
               
                  35 700
               
            
                  Díszfatermesztés, a Verticillium okozta hervadás ellen
               
               
                  5 000
               
            
                  Malmok (46); és búza, kukorica és rizs tárolására szolgáló épületek, melyeket a Quaker Oats, Kelloggs, Weetabix Ltd, Ryecroft és az EOM üzemeltet
               
               
                  18 326
               
            
                  Száraz áruk (diófélék, aszalt gyümölcsök, rizs, bab, gabonamagvak, ehető magvak) a Whitworths Ltd számára
               
               
                  1 571
               
            
                  Malom, a kapcsolódó kekszfeldolgozó, késztermék és tároló területek, melyeket a Ryvita Company Ltd (Dorset) üzemeltet
               
               
                  1 787
               
            
                  Építmények – létesítmények és berendezések, feldolgozó és tároló létesítmények, melyeket a Whitworths Ltd üzemeltet
               
               
                  880
               
            
                  Építmények – fűszer tárolására szolgáló épületek, melyeket a Newly Weds Foods Ltd üzemeltet
               
               
                  1 125
               
            
                  Feldolgozóüzemek, melyeket a Warehouse and Spice Grinding Facility (Pataks Foods Ltd) üzemeltet
               
               
                  1 000
               
            
                  Gyógynövény- és fűszerfeldolgozó üzemek, melyeket a British Pepper and Spice Ltd, Lion Foods, és az East Anglian Food Ingredients üzemeltet
               
               
                  1 080
               
            
                  Speciális sajtraktárak
               
               
                  1 561
               
            
                  Időnként fertőzött fűszerkészítmények (köztük pappadamok), melyeket a McCormick (UK) Ltd, British Pepper and Spice Ltd, az East Anglian Food Ingredients és a Pataks Foods Ltd dolgoz fel
               
               
                  46
               
            
                  Összesen
               
               
                  68 076
               
            A tagállamban kritikus alkalmazási célra rendelkezésre álló metil-bromid-raktárkészlet mennyisége = 6 554 kg.